তিনি বলেন, জেলা প্রশাসনের পক্ষ থেকে খবর নিয়ে জানা গেছে চট্টগ্রামের মৎসজীবীরা এখন ইলিশ ধরা বন্ধ রেখেছেন। কেননা এখন ইলিশের আকার ছোট। কয়েক মাস পরে ধরলে বড় আকারের ইলিশ পাওয়া যাবে বলে তারা মনে করেন। এমনকি ইলিশের প্রজননেও সহায়তা হবে। পহেলা বৈশাখে পান্তা-ইলিশ খাওয়া একটি সাম্প্রতিক প্রচলন। সম্প্রতি পহেলা বৈশাখকে কেন্দ্র করে চালু হয়েছে জাটকা নিধন, নিষিদ্ধ জেনেও বেশি দামের প্রলোভনে এ অপরাধ চলছে। কিছু অসাধু ব্যবসায়ী ইলিশের দাম মাত্রাতিরিক্ত বাড়িয়েছেন বলে অভিযোগ পাওয়া যাচ্ছে। সাধারণ মানুষের নাগালের বাইরে চলে যাচ্ছে ইলিশের দাম।